hotchpotch/miracl-hf-unified huggingface dataset:
Joni Seinelä
Joni Seinelä (s. 23. maaliskuuta 1993 Turku) on suomalainen jääkiekkoilija, joka pelaa Mestis-joukkue Savonlinnan Pallokerhossa. Hän on pelipaikaltaan oikea laitahyökkääjä.
Seinelä on Turun Palloseuran kasvatti. Hän pelasi juniorina myös TuTossa, jonka C-nuorten paras pistemies Seinelä oli karsintasarjassa tehoilla 9+9=18 kaudella 2008–2009. Hän palasi seuraavaksi kaudeksi 2009–2010 TPS:ään, jonka B-nuorten paras pistemies ja maalintekijä Seinelä oli runkosarjassa tehoilla 18+13=31. Hän sijoittui koko B-nuorten SM-sarjan maalipörssissä kolmanneksi. Seinelä esiintyi kauden aikana myös TPS:n A- ja B2-nuorissa, joista jälkimmäisissä hän voitti Suomenmestaruuden keväällä 2010. Kauden 2010–2011 Seinelä vietti lähinnä A-nuorissa, mutta vahvisti myös TPS:n B-nuoria, joissa hän voitti SM-hopeaa keväällä 2011.
Kaudeksi 2011–2012 Seinelä nostettiin kaksivuotisella sopimuksella TPS:n SM-liigarinkiin. Hän pelasi ensimmäisen SM-liigaottelunsa 28. lokakuuta 2011 vieraissa JYPiä vastaan. Seinelä sai ottelussa jääaikaa 9.29 minuuttia. Hän pelasi TPS:n miesten joukkueessa myös yhden ottelun European Trophy -turnauksessa. Suurimman osan kaudestaan Seinelä pelasi kuitenkin TPS:n A-nuorissa, joiden kolmanneksi paras maalintekijä hän oli 14 osumallaan.
Kaudella 2012–2013 Seinelä pelasi TPS:ssä neljä SM-liigaottelua jääden niissä ilman tehopisteitä. Hän pelasi myös kuusi ET-ottelua tehden yhden maalin. Seinelä suurimman osan runkosarjastaan seuran A-nuorissa, kunnes hän siirtyi tammikuussa 2013 loppukaudeksi lainalle Mestis-joukkue TuToon. Seinelä vietti sielläkin suurimman osan peleistään joukkueen A-nuorissa. TuTon Mestis-joukkueessa hän pelasi yhden runkosarja- ja kaksi playoff-ottelua. Seinelä voitti kauden päätteeksi Mestis-pronssia.
Elokuussa 2013 Seinelä liittyi Lempäälän Kisan harjoitusvahvuuteen. Hän aloitti kauden 2013–2014 kuitenkin Suomi-sarjajoukkue Bewe TuusKissa. Seinelä siirtyi kauden mittaan Porin Ässien A-nuoriin, joista hän siirtyi parin ottelun jälkeen loppukaudeksi II-divisioonajoukkue VG-62:een. Kaudeksi 2014–2015 Seinelä siirtyi Suomi-sarjan nousijajoukkue HC Indians Kaarinan riveihin.
Toukokuussa 2015 Seinelä palasi try-outille TuToon. Hän jäi kuitenkin ilman jatkosopimusta ja siirtyi syyskuussa loppukauden 2015–2016 kattavalla sopimuksella Suomi-sarjan nousijajoukkue VG-62:n riveihin. Seinelä oli joukkueen paras maalintekijä ja toiseksi paras pistemies Ossi Savolaisen jälkeen tehoilla 19+16=35. Kaudella 2016–2017 hän voitti VG-62:n sisäisen piste-, maali- ja syöttöpörssin tehoilla 24+26=50, joilla Seinelä sijoittui koko Suomi-sarjan maalipörssissä viidenneksi ja pistepörssissä kuudenneksi.
Kaudeksi 2017–2018 Seinelä palasi HC Indians Kaarinaan. Hän oli joukkueen paras pistemies ja maalintekijä tehoilla 30+17=47, joilla Seinelä voitti koko Suomi-sarjan maalipörssin ja sijoittui pistepörssissä neljänneksi. Hän pelasi kauden aikana myös kaksi ottelua lainalla Mestis-joukkue Savonlinnan Pallokerhossa helmikuussa 2018. Kaudeksi 2018–2019 Seinelä siirtyi joukkueeseen vuoden mittaisella sopimuksella.
Seinelä on pelannut seitsemän nuorten maaottelua.
PostEurop
PostEurop (Association of European Public Postal Operators) on Euroopan julkisten postioperaattorien yhdistys. Se on yksi Maailman postiliiton (UPU) jäsenyhdistyksistä. PostEurop perustettiin vuonna 1993 yksinkertaistamaan postien vaihtoa Euroopassa CEPTin (posti- ja telehallintojen Eurooppalaisen konferenssi) keskittyessä teleliikenteeseen.
PostEuropin pääkonttori sijaitsee Brysselissä, Belgiassa.
Vuodesta 1993 PostEurop on koordinoinut EUROPA-postimerkkien julkaisua.
Anna Shirley
Anna Shirley (englanniksi Anne Shirley), myöhemmin Anna Blythe on kanadalaisen kirjailijan L. M. Montgomeryn kirjoittaman tyttökirjaklassikoihin kuuluvan kahdeksanosaisen Anna-sarjan päähenkilö. Kirjasarjan alussa Annan nimi on Anni Shirley, mutta hän tahtoo itseään kutsuttavan Annaksi, sillä Anna on hänen mielestään Annia kauniimpi.
Lily
Lily on Trendin verkkoyhteisö. Muodin ja kauneuden lisäksi yhteisössä keskustellaan monenlaisista lifestyle-aiheista, kuten matkailusta, kulttuurista, sisustuksesta, ruoasta ja hyvinvoinnista.
Joka toinen viikko Trendi & Lily lähettävät tilaajien sähköpostiin uutiskirjeen.
Palvelun sisällön tuottavat yhdessä Trendin toimitus, bloggaajat ja tubettajat, yli 10 000 bloginpitäjää sekä lukijat. Kuka tahansa voi perustaa Lilyyn yhden tai useamman palstan. Lilyn päätoimittaja on Mari Karsikas.
Knorri
Knorri on vanha 2—6 pelaajan korttipeli.
2 on alin kortti, A ylin. 
Ruutu on valttimaa, sitä voi pelata hertan tai padan päälle.
Risti on kova maa, sen päälle ei voi laittaa ruutua.
Tavoitteena on päästä käsikorteista eroon. Kukin pelaaja laittaa vuorollaan tikkiin yhden kortin, jonka täytyy olla samaa maata ja suurempi tai valttia. Jos edellinen kortti on valttia, täytyy laittaa isompi valtti. 
Jos pelaaja ei pysty laittamaan tikkiin korttia, ottaa hän tikin alimman kortin itselleen. 
Se, joka otti viimeksi pöydästä, aloittaa ensimmäisen tikin haluamallaan kortilla. 
Tikki kaatuu, kun siinä on yhtä monta korttia kuin sillä hetkellä on pelaajia mukana.
yhdeksän korttia asetetaan pöydälle kuvapuoli alaspäin ja pakka näiden viereen. Pelaajat nostavat vuorotellen pakasta kortin, näyttävät sen muille pelaajille ja ottavat samaa maata pienemmän kortin. Ellei pienempää korttia löydy, kortti laitetaan muiden sekaan. Tätä jatketaan niin kauan, että kortteja on saman verran kuin pelaajia.
Moduloiva takaisinheijastin
Moduloiva takaisinheijastin on takaisinheijastimeen (takaisin kohdistava peili) yhdistetty elektroninen suljin, jonka avulla on mahdollista viestiä ilman omaa lähetintä, kunhan vastaanottaja voi suunnata valon- tai lasersäteen lähetyspäähän. Toisesta päästä lähetetään yhtenäinen voimakas valo takaisinheijastimeen eli peiliin, jossa palautuvaa valoa katkotaan lähetettävän tiedon mukaisesti.
Zhang Zizhong
Zhāng Zìzhōng (11. elokuuta 1891 – 16. toukokuuta 1940) oli kiinalainen kenraali. Hän syntyi Shandongin provinssissa Kiinassa Linqingin maalaiskaupungissa. Hän kaatui taistelussa Japania vastaan. Zhāng oli yksi korkea-arvoisimmista toisessa maailmansodassa kaatuneista kenraaleista. Hän oli Kiinan armeijan palveluksessa vuodesta 1914 kuolemaansa.
Zhāng opiskeli lakia Tianjinissa 1910-luvulla. Hän oli Tianjinin pormestari vuodesta 1937 kuolemaansa asti.
Esteban Guerrieri
Esteban Guerrieri (s. 19. tammikuuta 1985 Ramos Mejia, Buenos Aires) on argentiinalainen moottoriurheilija.
Guerriri aloitti uransa karting-sarjoissa. Vuonna 2000 hän voitti Argentiinan Formula Renault -sarjan mestaruuden. Seuraavana vuonna hän kilpaili Eurocup Formula Renault -sarjassa sijoittuen kymmenenneksi. Vuonna 2002 Guerrieri sijoittui kolmanneksi Saksan Formula Renault -sarjassa. Vuonna 2003 Guerrieri voitti Eurocup Formula Renault -sarjan mestaruuden. Hän myös sijoittui toiseksi Italian Formula Renault -sarjassa. Vuonna 2004 Guerrieri sijoittui seitsemänneksi International Formula 3000 -sarjassa. Vuonna 2005 Guerrieri sijoittui 16:nneksi Formula 3 Euroseries -sarjassa. Seuraavana vuonna hän oli sarjan neljäs.
Vuonna 2007 Guerrieri kilpaili Britannian F3-sarjassa sijoittuen 13:nneksi. Seuraavana vuonna hän sijoittui 12:nneksi ja oli kahdeksas Formula Renault 3.5 -sarjassa yhdellä voitollaan. Vuonna 2009 Guerrieri kilpaili Superleague Formula -sarjassa edustaen Al Ain, Sevilla FC:n ja Olympiacos CFP:n joukkueita. Hän voitti kaksi kilpailua kaudella sijoittuen yhteispisteissä kuudenneksi. Vuonna 2010 Guerrieri sijoittui kolmanneksi FR 3.5 -luokassa. Vuonna 2011 Guerrieri sijoittui toiseksi Indy Lights -sarjassa. Hän toisti saman vuonna 2012.
Justimusfilms
Justimusfilms (puhekielessä pelkkä Justimus) on vuonna 2009 YouTube-palvelussa toimintansa aloittanut sketsi-, lyhytelokuva- ja huumorirap-videoryhmä Haapavedeltä.
Justimusfilmsin ovat perustaneet vuonna 1994 syntyneet Sami Harmaala ja Juho Nummela, ja ryhmään liittyi myöhemmin Joose Kääriäinen. Justimusfilmsin katsotuin video on "Masa&Teurastaja - Lanit", jota on katsottu jo reilu 5 miljoonaa kertaa.
Ensimmäiset videot oli tehty edullisella videokameralla ja Windows Movie Maker -ohjelmalla, mutta hiljalleen välineisiin tulivat myös ulkoinen äänikortti, järjestelmäkamera ja mikrofoni. Ryhmän suosio lähti jyrkkään nousuun syksyllä 2011; lokakuussa videoita oli katseltu yli 10 miljoonaa kertaa. Yle esitteli ilmiötä muun muassa Ajankohtaisessa kakkosessa.
Justimusfilms nähtiin myös "Biisonimafia"-televisiosarjan kolmannella tuotantokaudella.
Kesäkuussa 2011 Justimusfilms perusti toisen kanavan nimeltä JustimusVlog, joka on Justimusfilmsin videoblogi.
Ensimmäisen kerran Justimusfilms esiintyi livenä yleisölle maaliskuussa 2012 Haapavedellä. Syksyllä he aloittivat kiertueen yhdessä Nost3 & Protron kanssa. Maaliskuussa heillä oli uusi kiertue Nost3 & Protron kanssa.
Justimusfilms sai oman televisiosarjan, "Justimuksen", jonka esittäminen alkoi TV5-kanavalla lokakuussa 2012.
Justimusfilms julkaisi kesällä 2013 EP:n nimeltä Kesälätty. Justimusfilms julkaisi debyyttialbuminsa nimeltä "Wunderboy" 30.5.2014, joka nousi ensimmäisellä viikollaan Suomen albumilistan ykköseksi.
Marraskuussa 2014 Yle TV2 esitti Justimuksen lyhytelokuvan nimeltä "Fuck the Police".
Huhtikuussa 2016 Juho Nummela ja Sami Harmaala vierailivat "Lakon ja Herban BOKSI" -ohjelmassa.
Elokuussa 2018 heillä oli YouTubessa yli 531 000 tilaajaa ja ovat täten tilatuin suomenkielinen kanava.
Vuodenvaihteessa 2016-2017 Justimusfilms julkaisi yhdessä Sonera Viihteen kanssa viisiosaisen "Rakkauden aikakaudet -"lyhytelokuvasarjan.
Ludlowintuonensiipi
Ludlowintuonensiipi ("Bhutanitis ludlowi") on harvinainen perhoslaji, jota on tavattu vain muutaman kerran, edellisen kerran vuonna 1934, ja sen jälkeen se on tavattu 2011, kun Bhutanin viranomaiset päästivät tutkijat etsimään sitä. Kummallakin kerralla se on nähty Himalajan vuoriston laaksossa 2 200 metrin korkeudessa. Japanilainen tutkijaryhmä oli kuullut huhuja, että perhonen oli nähty, mutta joutui odottamaan maahanpääsyä puoli vuotta. Viisi näyteyksilöä on säilössä Lontoon luonnonhistoriallisessa museossa. Tiedot lajista ja sen käyttäytymisestä ovat lähes olemattomat.
Ludlowintuonensiipi on nimetty Bhutanin kansallisperhoseksi.
Herman Päätalo
Lauri Herman Päätalo, Hermanni, Herkko tai Hemma Päätalo (30. toukokuuta 1889 Taivalkoski – 28. huhtikuuta 1964) oli kirjailija Kalle Päätalon isä. Herman Päätalo oli naimisissa Priita-Stiina ("Riitu") o.s. Neulikon kanssa vuodesta 1913 alkaen. Heille syntyi kahdeksan lasta, joista yksi kuoli muutaman kuukauden ikäisenä.
Herman Päätalo oli kotoisin Jokijärven kylän Päätalosta, josta joutui nuorena maailmalle talon palamisen jälkeen. Naimisiin mentyään he asuivat vaimonsa kanssa huonemiehenä Mäkelän talossa, josta 1920-luvun alussa perustivat tilan Kallioniemelle ja siirsivät sinne vanhan meijerirakennuksen taloksi. Ammatiltaan Päätalo oli maatilastaan huolimatta metsätyömies ja ansiot olivat hänelle kaikki kaikessa. Tätä hän koitti painottaa lapsilleenkin, erityisesti Kallelle.
Herman Päätalo oli heikkohermoinen, ja keuhkokuumeen rasituksen jälkeen joutui mielisairauden takia Oulun piirimielisairaalaan, "piirille", ja sieltä myöhemmin Pelson pakkotyölaitokseen 1930-luvulla. Hänen kielenkäyttönsä on antanut Kalle Päätalolle paljon kirjoitettavaa. Kirjoittamiseen ja yleensäkin poikansa lukuhaluihin isä suhtautui ynseästi.
Herman Päätaloa on esittänyt Mikko Niskasen elokuvissa Elämän vonkamies ja Nuoruuteni savotat näyttelijä Martti Kainulainen, sekä Hannu Kahakorven elokuvassa Päätalo näyttelijä Eero Schroderus.
Pahlman
Pahlman on muun muassa seuraavien henkilöiden sukunimi:
Iso Kuusisaari
Iso Kuusisaari on saari Ounasjoella Rovaniemellä Nivankylän kohdalla. Saaressa on laavu sekä viisi pientä lampea.
Ristikon varjossa
Ristikon varjossa on Edvin Laineen ohjaama mustavalkoinen elokuva vuodelta 1945 ja hänen toinen ohjaustyönsä. Hän näyttelee siinä myös pääosaa.
Yhteiskunnallisessa elokuvassa vankilasta siviiliin palaava metallityöläinen Lauri Haapa (Edvin Laine) ei onnistu järjestämään elämäänsä vaan sortuu laitapuolelle. Hänen rakastettunsa on Anna (Mervi Järventaus).
Elokuvan vankilaosuus kuvattiin kesällä 1944 Sörnäisten ja Katajanokan vankiloissa. Sörnäisissä oli säilössä poliittisia vankeja, kuvausryhmän siellä työskennellessä myös Hella Wuolijoki, joka liikkui pihamaalla kuvauksia tehtäessä.
Aikalaisarvioissa Toini Aaltonen ("Suomen Sosialidemokraatti") kiitti uutta aluevaltausta, kipeiden yhteiskunnallisten kysymysten ottamista käsittelyyn valkokankaalla: ”Yhteiskunnan kehittyneisyydestä riippuu, miten kohdellaan vapaaksi päässyttä vankia.” Usea kriitikko kiinnitti myönteisesti huomiota kriitikkokollegan Olavi Vesistön käsikirjoitukseen. Esimerkiksi Salama Simonen ("Uusi Suomi") totesi: ”Käsikirjoitus on kiinteä ja johdonmukainen, ja vaikka loppuratkaisu – – vaikuttaa hieman yllättävältä, on se kuitenkin psykologisesti perusteltu.” Laine sai kiitosta sekä ohjaajana että näyttelijänä. Heikki Aaltoilan musiikki mainittiin useassa arviossa: ”Parasta on filmin taustamusiikki juonen 'jännitysmomenteissa', joissa Aaltoila väläyttelee omaperäisiä soinnillisia ja soittimellisia keksintöjä”, kirjoitti esimerkiksi "Uuden Suomen" nimimerkki T. P.
Kriitikko Arto Pajukallio totesi "Helsingin Sanomien" arviossaan Marius Raichin kuvauksen korostavan synkkyyttä voimakkailla kontrasteilla, erityisillä kuvakulmilla ja symboliikkaa sisältävillä varjokuvilla. Laineen näyttelijäntyö sai "Tv-maailman" kriitikolta erityistä kiitosta.
Kennedyt (televisiosarja)
Kennedyt () on yhdysvaltalais-kanadalainen historiallinen televisiosarja, joka kertoo Kennedyn klaanista. Pääosia näyttelevät Greg Kinnear, Barry Pepper, Katie Holmes sekä Tom Wilkinson. Sarja voitti muun muassa neljä Primetime Emmy -palkintoa, ja sai useita ehdokkuuksia useissa kategorioissa.
Pahalta piilossa
Pahalta piilossa on Suvi Teräsniskan 26. lokakuuta 2011 ilmestynyt neljäs albumi. Se debytoi Suomen virallisen listan sijalla 3.
Levyn ensimmäisenä singlenä julkaistiin syyskuussa levyn nimikkokappale "Pahalta piilossa".
Kaarle Ekholm
Kaarle Väinö "Kalle" Ekholm (7. joulukuuta 1884 Viipuri, Suomen suuriruhtinaskunta – 13. toukokuuta 1946 Helsinki) oli suomalainen voimistelija ja olympiamitalisti. Hän edusti seuratasolla Viipurin Reipasta.
Ekholm voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Moniottelussa hän keskeytti.
Sean S. Cunningham
Sean S. Cunningham (s. 31. joulukuuta 1941 New York, Yhdysvallat) on yhdysvaltalainen elokuvaohjaaja ja -tuottaja, joka aloitti uransa vuonna 1972. Hänen tunnetuin ohjaustyönsä lienee vuoden 1980 slasher-elokuva "Perjantai 13.", jonka hän myös tuotti. Elokuva menestyi hyvin ja aloitti samalla yhden kaikkien aikojen tunnetuimmista kauhuelokuvasarjoista. Elokuvaa tehdessään hän oli myös mukana luomassa Tom Savinin, Victor Millerin ja Ron Kurzin kanssa Jason Voorheesia.
Cunningham on myös tehnyt yhteistyötä ohjaaja Wes Cravenin kanssa ja oli vuonna 1972 tuottamassa Cravenin debyyttielokuvaa "The Last House on the Left", sekä vuonna 2009 saman elokuvan uudelleenfilmatisointia.
Emilio Echevarría
Emilio Echevarría on meksikolainen näyttelijä. Kansainvälisesti hänet tunnetaan seuraavista elokuvista: Amores perros (El´Chivo)), Y tu mamá también ja Babel.
Echevarría on myös esiintynyt pienissä rooleissa kahdessa yhdysvaltalaisessa elokuvassa. Ensimmäisessä hän näytteli kuubalaista agenttia, Raoulia, James Bond -elokuvassa "Kuolema saa odottaa" ja sen jälkeen Antonio Lopez de Santa Annaa "The Alamossa".
Pure nenääs!
Spede & G. Pula-aho - Pure nenääs! on vuonna 2002 julkaistu Tupla-CD. Levyille on koottu kaikki 29 nykypäiviin säilynyttä Spede Pasasen ja Leo Jokelan G. Pula-aho-sketsiä.
CD 1:
1. Pakastettuja kärpäsiä
2. Riidanhaastaja
3. Verokarhu
4. Opettajattaren kirje
5. Kampaajalla (Ajatelmia)
6. Eks-kursiolla kanalassa (G. Pula-aho Kanalassa)
7. G. Pula-aho Amerikassa
8. G. Pula-aho Pariisissa
9. G. Pula-aho ilmavoimissa
10. G. Pula-ahon ruokatavarabaari
11. Etunimi
12. Syntyhistoria (Turpa kiinni)
13. Jumissa (G. Pula-aho ja tupajumit)
14. Käkenä (Käki kuin käki)
15. Hengenpelastusta
CD 2:
1. G. Pula-aho kansallislinnuksi
2. Ulkona illalla (Treffit)
3. Lintutiedettä (Pure nenääs)
4. Pinkviiniä
5. Salakuljetusta (G. Pula-aho ja salakuljettajat)
6. Puhelinpäivystäjänä (G. Pula-aho ja pankinjohtaja)
7. Konsmetoloogi (G. Pula-aho kauneussalongissa)
8. Pula-ahoa jymäytetään
9. Lounaalla kanalassa
10. Tupaantuliaiset
11. Karkauspäivä
12. Valtiovierailu
13. Asettelua
14. Skorppijooni
Eero Hyvärinen
Eero Juho Hyvärinen (27. huhtikuuta 1890 Kontiolahti, Suomen suuriruhtinaskunta – 27. toukokuuta 1973 Lahti) oli suomalainen voimistelija ja olympiamitalisti. Hän edusti seuratasolla Ylioppilasvoimistelijoita.
Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Hänen Mikko-veljensä voimisteli samassa olympiajoukkueessa.
Mikko Hyvärinen (voimistelija)
Johannes Mikael "Mikko" Hyvärinen (8. tammikuuta 1889 Kontiolahti, Suomen suuriruhtinaskunta – 6. kesäkuuta 1973 Kuopio) oli suomalainen voimistelija ja olympiamitalisti.
Hyvärinen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912. Hänen Eero-veljensä voimisteli samassa olympiajoukkueessa.
Mikko Hyvärinen
Mikko Hyvärinen voi tarkoittaa ainakin seuraavia henkilöitä:
Ilmari Keinänen
Ilmari Keinänen (5. marraskuuta 1887 Kuopio, Suomen suuriruhtinaskunta – 8. marraskuuta 1934 Joensuu) oli suomalainen voimistelija ja olympiamitalisti.
Keinänen voimisteli Suomen joukkueessa sen saavuttaessa joukkuevoimistelun vapaan järjestelmän olympiahopeaa Tukholmasta 1912.
Nanjingin metro
Nanjingin metro on metrojärjestelmä, joka palvelee Nanjingin kaupunkia Jiangsun maakunnassa Kiinassa. Metron ensimmäinen osa avattiin vuonna 2005, nykyään se sisältää kaksi linjaa, 55 metroasemaa ja 87,0 raidekilometriä.
Linja 1 on 46,2 kilometriä pitkä ja sillä on 31 asemaa. Linja kulkee pääosin pohjois–etelä-suuntaisesti, pohjoisessa pääteasema on Maigaoqiaon metroasema, josta se kulkee etelään Andemenin metroasemalle, jossa linja haarautuu kahteen suuntaan. Päälinja suuntaa länteen kohti Olympic Stadiumin metroasemaa ja toinen haara suuntaa etelään kohti CPU Station -asemaa (China Pharmaceutical University).
Linja 2 on 40,8 kilometriä ja sillä on 26 asemaa. Linja kulkee pääosin itä–länsi-suuntaisesti, lounaasta Youfangqiaon metroasemalta koilliseen Jingtianlun metroasemalle.
6-monoasetyylikodeiini
6-Monoasetyylikodeiini (6-MAC) on myrkyllinen kodeiinin asetaattiesteri. Sen kaava on CHNO. Siinä hydroksyyli kohdassa 6 on asetyloitunut. Ainetta esiintyy toisinaan epäpuhtautena huumekäyttöön tehdyssä heroiinissa. Sitä syntyy tavallisimmin kun morfiinista yritetään tehdä heroiinia ja seokseen on jäänyt vähän kodeiinia. Ainetta muodostuu joko etikkahappoanhydridin lisäämisellä, joka lisää asetaatin kodeiinin 6-kohtaan; tai etikkahapon lisäämisellä katalyytin kera pyrkimyksenä tehdä 6-Monoasetyylimorfiinia, morfiinin esteriä joka on hiukan heroiinia vahvempaa.
Elimistöön joutuessaan 6-monoasetyylikodeiini aiheuttaa välittömästi histamiinin vapautumisen verenkiertoon, joka voi johtaa hengenvaaralliseen "anafylaktiseen šokkiin". 6-MAC metabolisoituu kodeiiniksi ja edelleen morfiiniksi. Koska laittomasti valmistettu heroiini todennäköisesti sisältää myös 6-MAC:ia, sen läsnäolo virtsanäytteessä todistaa melko luotettavasti laittoman huumeen käyttämisen.
Hilkka Ruuska
Hilkka Ruuska (s. 1933) oli Miss Suomi vuosina 1950 ja 1951. Hän syntyi Oulussa vuonna 1933, mutta vietti osan nuoruudestaan Ruotsissa sodan takia. Ruuska valittiin Miss Suomeksi 17-vuotiaana, ja hän edusti Suomea Miss Eurooppa -kilpailuissa Italian Riminissä.
Missivuotensa aikana Ruuska meni naimisiin Jouko Ilmari Visurin kanssa, mutta he erosivat myöhemmin. Myös Ruuskan toinen avioliitto päätyi eroon, minkä jälkeen hän avioitui jälleen Visurin kanssa. Ruuska muutti myöhemmin Ruotsiin, missä hän myös kuoli.
Ville Rannikko
Ville Rannikko (s. 24. tammikuuta 1994) on suomalainen jalkapalloilija, pelipaikaltaan keskuspuolustaja. Hän edustaa Kakkosessa pelaavaa SalPaa.
Rannikko teki ensiesiintymisensä Veikkausliigassa 17. heinäkuuta 2011, kun hänen edustamansa TPS voitti IFK Mariehamnin kotonaan 2–0. Ottelu oli hänen ainoansa pääsarjatasolla kaudella 2011. Kaudella 2012 Rannikko ei pelannut TPS:n liigajoukkueessa lainkaan, vaan pelasi pääosan kaudesta Ykkösessä HIFK:ssa, jota hän edusti kahden eri lainapestin aikana 16 sarjaottelussa. Kaudella 2013 Rannikko pelasi neljä ja kaudella 2014 kahdeksan ottelua Veikkausliigassa. Hän pelasi vuosina 2011–2014 lisäksi 34 Kakkosen ottelua TPS:n yhteistyöseura ÅIFK:ssa.
Rannikko on pelannut Suomen alle 17- ja alle 18-vuotiaiden maajoukkueissa.
TPS
Dennis Okaru
Dennis Okaru (s. 5. joulukuuta 1990) on nigerialainen jalkapalloilija, pelipaikaltaan hyökkääjä tai laitalinkki. Hän edustaa Veikkausliigan Turun Palloseuraa.
Okaru pelasi kaudella 2011 TPS:ssa 22 liigaottelua, joissa hän teki kolme maalia. Kaudella 2012 hän pelasi 30 liigaottelua ja teki niissä kahdeksan maalia.
Olli Lehtilä
Olli Lehtilä (s. 19. maaliskuuta 1991) on suomalainen jalkapalloilija, pelipaikaltaan maalivahti. Hän edustaa Kakkosen Salon Palloilijoita.
Lehtilä on Salon Palloilijoiden kasvatti. Hän pelasi pääosan kaudesta 2011 Turun Palloseuran farmijoukkueessa, Kakkosen Åbo IFK:ssa, mutta syyskuussa hän edusti myös TPS:aa kahdessa Veikkausliigan ottelussa Jukka Lehtovaaran loukkaantumisen ja Henrik Moisanderin pelikiellon aikana. Kaudeksi 2013 Lehtilä palasi Salon Palloilijoihin.
Koivusaaren metroasema
Koivusaaren metroasema () on yksi vuonna 2017 valmistuneen Länsimetron metroasemista. Asema sijaitsee Helsingin Koivu­saaressa Lauttasaaren kaupunginosan länsipuolella.
Koivusaaren metroasema on maailman ainut merenalainen metroasema. Asemalla on Suomen pisimmät liukuportaat: ne ovat 76,2 metriä pitkät, ja niiden nostokorkeus on 33,5 metriä.
Asema sijoittui Helsingin seudun liikenteen vuoden 2019 maksuvyöhykeuudistuksessa Helsingin kantakaupungin kattavalle A-maksuvyöhykkeelle.
Aseman itäinen sisäänkäynti sijaitsee Sotkatiellä Lauttasaaren puolella. Läntistä, Koivusaaren saarella olevaa sisäänkäyntiä ei otettu käyttöön Länsimetron avautuessa, vaan se jää odottamaan alueen maankäytön kehittymistä.
Valmir Seferi
Valmir Seferi (s. 18. helmikuuta 1993 Karkkila) on suomalainen jalkapalloilija. Hän on pelipaikaltaan keskikenttäpelaaja.
Seferi on pelannut Veikkausliigassa yhden ottelun kaudella 2010. Hän on taustaltaan Kosovon albaani.
Filippiinienpöllönen
Filippiinienpöllönen ("Otus megalotis") on pieni pöllöihin kuuluva lintu. Se on kotoperäinen Filippiineillä, ja se on yksi Filippiinien kuudestatoista pöllölajista..
Tämän pöllön pituus on 20 cm, ja se painaa 180–310 g. Sen isot eteenpäin suuntautuvat silmät ovat tummat, ja niissä on oranssi reunus. Kruunu, korvatupsut ja höyhenpeite ovat tummanruskeat tummin raidoin. Naamakiehkurassa on tumma reunus. Otsa on lähes valkoinen. Korvat ovat suuret ja pystyt, ja siitä nimi "megalotis".
Filippiinienpöllönen elää yksin tai monogaamisina pareina. Se pesii ympäri vuoden, ja pesässä on 1–2 munaa. Pesä on puun kolossa. Se saalistaa yöaikaan hyönteisiä. Ääni on "oik oik oik".
Sen elinpiiriä ovat subtrooppiset ja trooppiset alangot ja vuoristoseudut.
Sillä on kolme alalajia:
Keilaniemen metroasema
Keilaniemen metroasema () on yksi vuonna 2017 valmistuneen Länsimetron metroasemista. Asema sijaitsee Espoon Keila­niemessä Fortumin pääkonttorin kohdalla osoitteessa Keilaniementie 3.
Metroaseman ovat suunnitelleet arkkitehtitoimistot ALA ja Esa Piironen. Asemalla on kaksi eri sisäänkäyntirakennusta, joiden molempien alla on lippuhalli. Laiturialueen katossa on taiteilijapari Grönlund–Nisusen valoputkista koostuva taideteos.
Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.
Aalto-yliopiston metroasema
Aalto-yliopiston metroasema (, ) on yksi vuonna 2017 valmistuneen Länsimetron metroasemista. Asema sijaitsee Aalto-yliopiston kampuksella Espoon Ota­niemen kaupunginosassa. Aseman pääsisäänkäynti sijaitsee Aalto-yliopiston päärakennuksen lounaispuolella, Otaniementien toisella puolella. Toinen sisäänkäynti sijaitsee VTT:n rakennuksen yhteydessä osoitteessa Tietotie 4. Aseman matkustaja-arvio on 12 000 päivittäistä käyttäjää. Metroaseman yhteyteen on rakenteilla myös Aalto-yliopiston uusi Väre-rakennus, johon tulee yliopiston omien tilojen lisäksi liiketiloja käsittävä metrokeskus.
Aalto-yliopiston metroasemalla on 160 liityntäpysäköintipaikkaa polkupyörille, mistä puolet on runkolukittavia. Pyöräpaikkojen määrä kasvaa vielä myöhemmin Aalto-yliopiston Väre-rakennuksen valmuistuessa. Autojen liityntäpysäköintiä ei ole metroaseman yhteydessä, eikä sellaisen toteuttaminen ole suunnitteilla. Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.
Aseman suunnittelusta vastasivat arkkitehtitoimistot ALA Oy ja Esa Piironen Oy.
Aalto-yliopiston metroaseman pääsisäänkäynnin julkisivua hallitsi Väre-rakennuksen rakentamisen aikana Aalto-yliopistosta taiteen maisteriksi valmistuneen Emilia Ahosen suunnittelema Skill Shapes -teos, jonka teemana on opiskelijoiden taitojen yhdistyminen Otaniemen kampuksella. Teos koostui kolmella pastellivärillä toteuteuista hahmoista ja muodoista. Skill Shapes voitti Aalto-yliopiston graafisen suunnittelun opiskelijoille järjestetyn kutsukilpailun vuonna 2015, ja se toteutettiin yhteistyössä Verstas Arkkitehtien kanssa. Aseman sisätiloja hallitsee Otaniemen punatiilisen kampusalueen tyyliin istuva esipatinoitu corten-teräksinen alakatto.
Tapiolan metroasema
Tapiolan metroasema () on vuonna 2017 valmistuneen Länsimetron asema Tapiolan keskustassa Espoossa. Se on linjan M2:n läntinen pääteasema.
Tapiolan metroasema sijoittuu Merituulentien pohjoisreunalle siten, että sisäänkäynnit ovat tien molemmin puolin. Asema on kauppakeskus Ainoan alapuolella. Aseman eteläinen sisäänkäynti ei ole vielä käytössä. Aseman yhteyteen on rakenteilla bussiterminaali, joka avataan vuonna 2019.
Tapiolan metroaseman suunnittelusta vastaa APRT Arkkitehtityöhuone Artto Palo Rossi Tikka Oy. Muista Helsingin metron tunneliasemista poiketen Tapiolan metroaseman lippuhalli sijaitsee paljon lähempänä laituritasoa kuin katutasoa. Lippuhallitasolla laituritilaa kiertää tasanne, joka tulee palvelemaan Tapiola Parkin ja Merituulentien eteläpuolen välistä jalankulkuyhteyttä. Laiturialueen katossa on 108 valaisinkupua, joissa on led-valaisinnauha, akustinen vaimennin, sprinklerisuutin ja osassa myös kaiutin. Laiturilla on Kim Simonssonin veistos "Emma jättää jäljen".
Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.
Teppo Sillantaus
Teppo Sillantaus (s. 1962) on suomalainen toimittaja ja kirjailija. Hän on koulutukseltaan filosofian maisteri.
Sillantaus on Helsingin Sanomien Kuukausiliitteen toimitussihteeri. Hän on toiminut lehdessä teatterikriitikona 1988–1993 ja työskennellyt vakituisesti eri osastoilla vuodesta 1994. Hän on kirjoittanut salanimellä "Teuvo Nisonius" romaanin "Axel Tulikiven traagillinen kohtalo". Teosta markkinoitiin opetusneuvos Teuvo Nisoniuksen 1930-luvulla kirjoittamana kirjana. Kritiikeissä esitettiin jo heti tuoreeltaan epäilyksiä aitoudesta, ja kirjamessujen yhteydessä paljastettiin kirjoittajaksi Sillantaus.
Sillantaus käyttää nimimerkkiä "Kuukautinen" kirjoittaessaan Kuukausiliitteeseen.
Ukrainan pääministeri
Ukrainan pääministeri on Ukrainan hallituksen johtaja. Voimassa olevan, presidentin valtaa korostavan perustuslain mukaan pääministerin nimittää presidentti, joka voi myös erottaa pääministerin tai minkä tahansa muun ministerin.
Pääministerillä on oikeus ehdottaa hallituksen ministerit, lukuun ottamatta ulko- ja puolustusministeriä, jotka ehdottaa presidentti.
Nykyinen pääministeri Arseni Jatsenjuk edustaa Ukrainan parlamentin ryhmää Yleisukrainalainen liitto Isänmaa. Hän on ollut virassa helmikuun 2014 lopulta lähtien.
Ukrainan sisäpolitiikka on maan itsenäistymisen jälkeen ollut melko sekava. Sisäpoliittinen sekavuus, presidentin valtaoikeudet ja kehittymätön oikeusjärjestelmä sekä poliitikkojen kytkökset talouselämään ovat osaltaan näkyneet Ukrainan pääministerien suurena vaihtuvuutena. Kukaan pääministereistä ei ole saanut toimia koko parlamenttikautta.
Alla oleva kaavio esittää pääministerien toimikaudet aika-akselilla. Kuvassa esitettyjen toimikausien taitteissa on lisäksi ollut joitain lyhyitä virkaatekevän pääministerin toimikausia.
Luis Felipe Sánchez Aponte
Luis Felipe Sánchez Aponte (s. 11. toukokuuta 1947) on kolumbialainen roomalaiskatolinen piispa. Hänet vihittiin papiksi 28. syyskuuta 1973 ja nimitettiin Chiquinquirán hiippakunnan piispaksi 11. helmikuuta 2004. Piispaksi vihkiminen seurasi 22. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.
Carlos Germán Mesa Ruiz
Carlos Germán Mesa Ruiz (s. 4. syyskuuta 1943) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 11. marraskuuta 1967 ja nimitettiin Araucan hiippakunnan piispaksi 20. maaliskuuta 2003. Piispaksi vihkiminen seurasi 26. huhtikuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos. Mesa Ruiz asetettiin virkaansa 3. toukokuuta.
Mesa Ruiz nimitettiin 2. helmikuuta ja asetettiin 17. huhtikuuta 2010 Socorro y San Gilin hiippakunnan piispaksi.
Roman Horák
Roman Horák voi tarkoittaa seuraavia henkilöitä:
Roman Horák (jääkiekkoilija, 1991)
Roman Horák (s. 21. toukokuuta 1991 České Budějovice, Tšekkoslovakia) on tšekkiläinen jääkiekkoilija, joka edustaa KHL-seura Vityaz Podolskia. Hän on pelipaikaltaan keskushyökkääjä.
Horák on kotikaupunkinsa HC České Budějovicen kasvatti. Hän edusti kasvattajaseuraansa vain yhdeksässä Extraligan ottelussa ennen vuoden 2009 NHL:n varaustilaisuutta, jossa New York Rangers varasi hänet vuorolla 127. Horák siirtyi seuraavaksi kaudeksi Kanadan WHL-juniorisarjan Chilliwack Bruinsiin. Hän pelasi WHL:ssä kaksi kautta ennen sopimusta Rangersin kanssa.
Rangers kuitenkin kauppasi Horákin Calgary Flamesiin vaihdossa puolustaja Tim Erixoniin ennen kauden , eikä Horák koskaan edustanut Rangersia. Tulokaskaudestaan Horák vietti osan ajasta Calgaryn farmijoukkueessa AHL-liigassa Abbotsford Heatissa. Hän sai kuitenkin peliaikaa myös NHL:n puolella 61 ottelun verran.
Béla Balás
Béla Balás (s. 25. maaliskuuta 1941 Budapest) on unkarilainen roomalaiskatolinen piispa. Hänet vihittiin papiksi 20. kesäkuuta 1965 ja nimitettiin Veszprémin hiippakunnan vihkipiispaksi sekä Feradi Maiuksen titulaaripiispaksi 10. elokuuta 1992. Piispaksi vihkiminen seurasi 17. lokakuuta. Pääkonsekraattorina toimi László Paskai, jota avustivat József Szendi ja Endre Gyulay. Balás sai 31. toukokuuta 1993 nimityksen Kaposvárin hiippakunnan piispaksi.
Endre Gyulay
Endre Gyulay (s. 17. syyskuuta 1930) on unkarilainen roomalaiskatolinen piispa. Hänet vihittiin papiksi 7. kesäkuuta 1953 ja nimitettiin Szeged-Csanádin hiippakunnan piispaksi 5. kesäkuuta 1987. Piispaksi vihkiminen seurasi 4. heinäkuuta. Pääkonsekraattorina toimi László Paskai, jota avustivat László Dankó ja József Udvardy. Gyulay jäi eläkkeelle 20. kesäkuuta 2006.
Fat Pat
Fat Pat, oikealta nimeltään Patrick Lamark Hawkins, (4. joulukuuta 1970 Houston, Texas – 3. helmikuuta 1998) oli yhdysvaltalainen hip hop -artisti. Hän oli yksi Screwed Up Click -kokoonpanon alkuperäisistä jäsenistä.
Fat Pat ammuttiin Houstonissa 3. helmikuuta 1998, kun hän oli hakemassa esiintymispalkkiota. Ampujaa ei saatu kiinni.
Derrick: Metsätie
Derrick: Metsätie (alkup. Waldweg) on saksalaisen rikossarja "Derrickin" pilottijakso. Jakso on uusittu Saksassa useita kertoja, ja se on vuodesta 2010 asti ollut saatavilla DVD-muodossa. Jakso sai ensi-iltansa Saksassa sunnuntaina 20. lokakuuta 1974, jolloin se keräsi yli 31 miljoonaa katsojaa.
Ellen Theiss, nuori opiskelijatyttö palaa myöhään illalla junalla Münchenistä. Hän huomaa kuitenkin polkupyöränsä renkaan olevan puhki, joten hänen on taluutettava pyörä metsän läpi. Ellen on peloissaan, sillä toinen tyttö on surmattu lähialueella puoli vuotta sitten. Metsässä Ellen törmää Rudolf Mangeriin, yhteen opettajistaan, ja tämä houkuttelee tytön kotiinsa luvaten lainata polkupyörän pumppua. Manger kuristaa Ellenin talossaan, ja toimittaa ruumiin metsään. Ruumis löydetään vielä samana yönä, ja poliisitutkinta alkaa.
Jakson, kuten koko sarjan, on käsikirjoittanut Herbert Reinecker ja tuottanut Helmut Ringelmann. Ohjaajana toimii Dietrich Haugk. Päärooleja näyttelevät Lina Carstens, Herbert Boetticher, Karl Lieffen, Hilde Weissner sekä Wolfgang Kieling, joka esiintyi aiemmin eräässä Alfred Hitchcockin elokuvassa.
Jakson murhakohtausta on leikelty ensiesityksen jälkeen, ja se on lyhennetty myös DVD-julkaisuun. Alkuperäinen murhakohtaus pyöri ainakin Ranskan televisiossa vuoteen 2010 asti, mutta sittemmin siitä on luovuttu kokonaan.
Jodietikkahappo
Jodietikkahappo eli jodietaanihappo (CHIO) on etikkahapon jodijohdannainen. Yhdistettä käytetään pääasiallisesti biokemiallisissa tutkimuksissa.
Jodietikkahappoa tuotetaan jodaamalla etikkahappoanhydridiä jodilla typpi- tai rikkihapon kanssa. Toinen tapa valmistaa yhdistettä on kloori- tai bromietikkahapon asetoniliuoksen reaktio jodidien, esimerkiksi natrium- tai kaliumjodidin kanssa.
Jodietikkahappoa käytetään biokemiassa tutkittaessa proteiinien ja peptidien aminohappokoostumusta. Jodietikkahappo reagoi kysteiiniaminohapon tioliryhmän kanssa S2-reaktiolla, jolloin muodostuu S-karboksimetyylikysteiinijohdannainen. Tämän tarkoituksena on estää disulfidisiltojen muodostuminen. Jodietikkahapon sijasta tähän tarkoitukseen voidaan käyttää myös jodiasetamidia.. Sitä käytetään myös entsyymien inhibiittorina.
Harakka (täsmennyssivu)
Harakka voi tarkoittaa seuraavia:
K. U. Pihkala
Kaarlo Uolevi (Olli) Pihkala (vuoteen 1906 "Gummerus", 30. kesäkuuta 1905 Jyväskylä − 17. joulukuuta 1998 Helsinki) oli suomalainen maataloustieteilijä, joka toimi Helsingin yliopiston maatalouspolitiikan professorina vuosina 1948−1970. Hänen isänsä oli johtaja Martti Pihkala ja setiään Tampereen hiippakunnan piispa Jaakko Gummerus, maanviljelystalouden professori Rurik Pihkala ja urheilumies Lauri Pihkala.
Nimellä "K. U. Pihkala":
Nimellä "Olli Pihkala":
Nimimerkillä "Juryman":
Urheilupuiston metroasema
Urheilupuiston metroasema () on yksi vuonna 2017 valmistuneen Länsimetron metroasemista. Asema sijaitsee Läntisessä Tapiolassa Jousenpuiston pohjoisreunassa Tapiolan urheilupuiston laidalla. Aseman viereen on rakennettu 790 paikan pysäköintilaitos, josta on hissiyhteys metroasemalle.
Urheilupuiston metroaseman on suunnitellut arkkitehtitoimisto HKP Oy. Muista Länsimetron asemista poiketen Urheilupuiston asema ei ole kallioasema. Aseman laituri sijaitsee noin 27 metrin syvyydessä katutasosta. Asemarakennuksen muoto mahdollistaa luonnonvalon pääsyn liukuportaiden kautta laituritasolle asti.
Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.
Simon Akwali Okafor
Simon Akwali Okafor (16. marraskuuta 1934 Ifitedunu – 29. elokuuta 2014) oli nigerialainen roomalaiskatolinen piispa. Hänet vihittiin papiksi 21. heinäkuuta 1963 ja nimitettiin Awkan hiippakunnan vihkipiispaksi sekä Auguruksen titulaaripiispaksi 6. maaliskuuta 1992. Piispaksi vihkiminen seurasi 30. toukokuuta. Pääkonsekraattorina toimi Francis Arinze, jota avustivat Albert Kanene Obiefuna ja Felix Alaba Adeosin Job.
Okafor sai 9. syyskuuta 1994 nimityksen Awkan piispaksi, jona hän toimi, kunnes jäi eläkkeelle 17. huhtikuuta 2010.
Fashion (elokuva)
Fashion () on Madhur Bhandarkarin ohjaama intialainen Bollywood-elokuva vuodelta 2008. Elokuvan tuotto jäi keskinkertaiseksi, mutta kriitikot kehuivat Priyanka Chopran ja Kangana Ranautin roolisuorituksia. Molemmat voittivat rooleistaan sekä National Film Awards -palkinnon että Filmfare Awards -palkinnon.
Elokuvan musiikin sävelsi säveltäjäduo Salim-Sulaiman. Sanoittajina toimivat Sandeep Nath ja Irfan Siddique.
Länsimaisen filosofian historia huipulta huipulle
Länsimaisen filosofian historia huipulta huipulle Sokrateesta Marxiin on Esa Saarisen vuonna 1985 ilmestynyt johdantoteos länsimaisen filosofian historiaan. Kirjassa käsitellään omina lukuinaan kuuttatoista keskeistä filosofia.
Osa I: Antiikki
Osa II: Keskiaika
Osa III: Uuden ajan rationalismi
Osa IV: Uuden ajan empirismi
Osa V: Kant ja idealismi
Osa VI: Reaktio Hegeliä vastaan
Epilogi: Nietzsche"Helsingin Sanomien" kriitikko Pekka Wahlstedt pitää Saarisen teosta parhaana lukemanaan filosofian historiana. Hänen mukaansa teos esittää filosofiset ongelmat selkeästi ja lennokkaasti ja onnistuu porautumaan niiden ytimeen. Wahlstedtin mukaan teoksen esitystapa on myös persoonallinen ja innostava.
Nykyajan filosofia (kirja)
Nykyajan filosofia on Ilkka Niiniluodon ja Esa Saarisen toimittama, vuonna 2002 ilmestynyt artikkelikokoelma nykyfilosofiasta. Teos on uusittu laitos teoksesta "Vuosisatamme filosofia" (1986). Teoksen kustantaja on WSOY.
Brooklyn’s Don Diva
Brooklyn's Don Diva on Foxy Brownin katu-albumi. Se julkaistiin maaliskuussa 2008. Brown sanoo, että Brooklyn's Don Divan oli aluksi tarkoitus olla mixtape.
Bolšaja Višera
Bolšaja Višera () on kaupunkikunta ja sen keskustaajama Novgorodin alueen Malaja Višeran piirissä Venäjällä. Taajama sijaitsee Moskovan ja Pietarin välisen pääradan varrella kymmenen kilometriä Malaja Višerasta luoteeseen. Kunnan pinta-ala on 844 neliökilometriä. Taajamassa on 1600 ja kunnassa 2100 asukasta (vuonna 2009).
Kunta rajoittuu pohjoisessa Leningradin alueeseen, idässä Novgorodin alueen Ljubytinon piiriin, kaakossa Krasnaja Višeran piirin Burgan ja etelässä Malaja Višeran kuntiin sekä lounaassa Novgorodin ja lännessä Tšudovon piireihin. Pinta-alasta 82 % on metsää ja 15 % vesistöjä. Suurimmat joet ovat Oskuja ja Višeran alkujoki Bolšaja Višera. Varsinkin pohjoisessa on laajoja suoalueita.
Keskustaajaman lisäksi kuntaan kuuluvat Grjadyn aseman ja Datšnyin taajamat sekä neljä kylää: Gornešno, Grjady, Luga ja Paporotno. Bolšaja Višeran taajama on syntynyt 1800-luvun loppupuolella rautatieaseman yhteyteen. Aluksi sen nimenä oli Kontsy läheisen kylän mukaan. Vuonna 1874 asema nimettiin Bolšaja Višeraksi seudulla virtaavan joen mukaan. Vuonna 1938 paikkakunta sai kaupunkimaisen taajaman statuksen. Neuvostoaikana siellä toimi lasitehdas. Vuonna 2009 Bolšaja Višeran status muutettiin maaseututaajamaksi.
Taajamasta on linja-autoyhteydet Malaja Višeraan ja Novgorodiin. Kunnassa toimii kolme puunjalostusyritystä ja kaksi yksityistä sahalaitosta. Merkittäviä työnantajia ovat myös koulutus ja muut julkiset palvelut. Yli puolet työvoimasta työskentelee kunnan ulkopuolella.
Bolšaja Višerassa on lastentarha, keskikoulu, kulttuuritalo, kirjasto ja lääkärin vastaanotto, Grjadyssa keskikoulu, kirjasto ja ensiapuasema. Nähtävyyksiin kuuluvat muinaiset hautapaikat, Gornešnon kylän kirkko, 1900-luvun alussa pystytetyt Bolšaja Višeran tehdasrakennukset sekä toisen maailmansodan muistomerkit.
Logistiikan Toimihenkilöt
Logistiikan toimihenkilöt ry toimii autoliikenne- ja huolinta-aloilla työskentelevien toimihenkilöiden edunvalvojana. Noin 3500 jäsenellään se on alansa suurin toimihenkilöjärjestö.
Logistiikan toimihenkilöt ry on yksi Erityisalojen Toimihenkilöliitto ERTOn jäsenyhdistyksistä. Yhdistyksen jäsenistä 66% on naisia ja jäsenten keski-ikä on 46,5 vuotta.
Yhdistyksen historia alkaa jo vuodesta 1969 
liiton, silloin Yleinen Toimihenkilöliitto (YTL), perustamisajankohdasta. Huolintaliikkeiden toimihenkilöt perustivat tuolloin Laivausalan toimihenkilöt (ruots. "Tjänstemännen inom Skeppningsbranschen ry") LAT-TIS -nimisen yhdistyksen.
Yhdistyksen jäsenet olivat huolitsijoita ja laivanvarustamoiden toimihenkilöitä ja tekemisissä ennen kaikkea kansainvälisen liikenteen kanssa. Järjestäytyminen oli tehokkainta satamakaupungeissa, kuten Kotkassa, Helsingissä ja Turussa.
Vaikka järjestäytymistä luonnehdittiin vielä 1970-luvun puolivälissä ”luvattoman alhaiseksi”, LAT-TIS oli tuolloin liiton suurin jäsenyhdistys. 
Vuonna 1972 YTL:ään liittyi toinenkin kuljetusalan toimihenkilöiden yhdistys, Ammattiliikenteen toimihenkilöt ry eli (ALT), jonka jäseniksi liittyi esimerkiksi kuorma-autoliikenteen ajojärjestelijöitä ja linja-autoasemien virkailijoita.
ALT:n jäsenet työskentelivät kotimaanliikenteen yrityksissä hoitaen sekä rahti- että matkustajaliikennettä ja esimerkiksi taksinvälitystä.
Pieni YTL oli 1970-luvulla Suomen Teollisuustoimihenkilöiden Liiton (STL) ohella ainoa TVK:n (Toimihenkilö- ja Virkamiesjärjestöjen Keskusliitto) jäsenjärjestö, joka neuvotteli työehtosopimuksista STK:n (Suomen Työnantajain Keskusliitto) kanssa.
LAT-TIS:n ja ALT:n toimintakentät sivusivat toisiaan ja olivat osin jopa päällekkäiset, ja järjestöt päättivätkin yhdistää voimansa. Molemmat yhdistykset lakkautettiin lokakuussa 1977, ja niiden tilalle perustettiin uusi yhdistys, Kuljetus- ja Huolinta-alan Toimihenkilöt ( KHT).
KHT oli 1980- ja 1990-luvuilla liiton suurin jäsenyhdistys. Se pystyi 1980-luvulla menestyksekkääseen edunvalvontaan. Sekä kuljetuksen että huolinnan aloille saatiin pitkät työehtosopimukset, jotka paransivat palkkoja ja muita työehtoja merkittävästi. Lama ja varsinkin Suomen liittyminen EU:hun koettelivat varsinkin huolinta-alaa, jolta katosi runsaasti työpaikkoja. 2000-luvun alussa ensin ET, sitten ATK-T kasvoivat jäsenmääriltään suuremmaksi kuin KHT, joka on kuitenkin säilyttänyt asemansa voimakkaana järjestönä.
Yhdistys muutti keväällä 2007 nimensä Logistiikan toimihenkilöt ry:ksi.
Paikallistoimikunnat ovat yhdistyksen kulmakivi ja lakko-organisaatio työtaistelutilanteessa,
Toimikuntia on 12 ja suurin niistä on Helsinki-Uusimaa 
Jokainen toimiva paikallistoimikunta voi saada edustuksen hallitukseen ja täten vaikuttaa suoraan yhdistyksen toimintaan.
Paikallistoimikunnat myös nimeävät ehdokkaansa yhdistyksen puheenjohtajaksi.
Logistiikan toimihenkilöt ry neuvottelee yhdessä Toimihenkilöliitto ERTOn kanssa kaksi työehtosopimusta;
Autoliikennealojen toimihenkilöitä koskeva työehtosopimus (ALT-ERTO) ja Huolinta-alan toimihenkilöiden työehtosopimus (PALTA-ERTO) 
Työehtosopimukset kattavat lähes kaikki aloilla toimivat toimihenkilöt.
Opi elämään
Opi elämään: Filosofinen käsikirja () on Luc Ferryn vuonna 2006 ilmestynyt kirja.
Dolgoje
Dolgoje () on maalaiskunta ja sen keskuskylä Novgorodin alueen Mošenskojen piirissä Venäjällä. Kunnan pinta-ala on 405 neliökilometriä. Kylässä on 80 ja kunnassa vajaat 800 asukasta (vuonna 2009).
Kunta rajoittuu etelässä Mošenskojen piirin Orehovnon, lännessä Kirovskojen ja pohjoisessa Kalininskojen kuntiin sekä idässä Novgorodin alueen Pestovon piiriin. Keskuskylän lisäksi kuntaan kuuluu 31 kylää: Ananjevskoje, Anaškino, Andrjušino, Bazarovo, Belkovo, Berežok, Bezgodkovo, Brodi, Droblino, Filippkovo, Ignatjevskoje, Jermolkino, Jefremovo, Koltšigino, Koništševo, Krasnaja Gora, Krepužiha, Krivtsovo, Krjukovo, Krutets, Novoje Dolgoje, Polutino, Raha, Ramenje, Selo, Staroje Dolgoje, Sutoki, Tuhani, Ugol, Vorotovo ja Vystavka. Brodin ja Krasnaja Goran maalaiskunnat liitettiin Dolgojen kuntaan vuonna 2010.
Kylistä on linja-autoyhteydet Mošenskojeen, Borovitšiin ja Pestovoon. Kunnan alueella toimii kaksi maatalousyritystä ja kaksi yksityistä sahalaitosta. Tärkeitä työnantajia ovat myös julkiset palvelut. Suurin osa työvoimasta työskentelee kunnan ulkopuolella.
Dolgojessa ja Brodissa on lastentarhat, keskikoulut, kulttuuritalot, kirjastot ja ensiapuasemat, Krasnaja Gorassa kulttuuritalo, kirjasto ja ensiapuasema. Nähtävyyksiin kuuluvat muinaiset asuin- ja hautapaikat, 1800-luvun alussa rakennettu Krasnaja Goran kirkko, Dolgojen kartanorakennus puistoineen sekä Sutokin vanhat talousrakennukset.
Wilhelm Ross
Wilhelm Ross (1717 Turku, toisen tiedon mukaan 17. heinäkuuta 1718 pakomatkalla Ruotsissa – todennäköisesti heinäkuussa 1766 matkalla Damaskokseen) oli suomalainen kappalainen, itämaisten kielten harrastaja ja varhainen suomalainen tutkimusmatkailija.
Rossin isä oli teologian professori, tuomiorovasti Herman Ross ja äiti Margareta Pihlman. Hän kävi Turun katedraalikoulua ja pääsi ylioppilaaksi Turussa 1734. Ross vihittiin papiksi Turun hiippakunnassa 1744. Opiskeltuaan Turun akatemiassa itämaisia kieliä ja valmistuttuaan filosofian maisteriksi 1745 hän tuli samana vuonna nimitetyksi itämaisten kielten dosentiksi. Hän oli saanut jo edellisenä vuonna konsistorin stipendin Ruotsin Konstantinopolissa toimivan suurlähettilään tulkiksi ryhtymistä varten, mutta päätyi valmistumisvuonnaan Turun suomalaisen seurakunnan kappalaiseksi. Hän oli silti kiinnostunut itämaista ja jätti virkansa 1763 matkustaakseen Italian kautta Aleksandriaan ja edelleen Konstantinopoliin ja Smyrnaan. Seurakunta keräsi hänelle matkavaroja 1200 kuparitaaleria. Jerusalemiin pyrkiessään hän sairastui Nasaretissa ja kääntyi katoliseen uskoon, jotta saisi hoitoa munkeilta. Parannuttuaan hän liittyi Damaskokseen menevään karavaaniin, mutta kuoli matkalla. Tutkimusmatkansa aikana Ross opetteli käytännön taidot joukosta itämaisia kieliä ja teki muistiinpanoja, mutta niitä ei saatu koskaan takaisin kotimaahan.
Rossin puoliso vuodesta 1747 oli Anna Maria Schultz (n. 1726–1789). Heillä oli viisi lasta, joista vain vanhin, Anna Margaretha Ross (1748–1808), eli aikuiseksi asti. Anna kuoli lapsettomana 60-vuotiaana.
Piaffe
Piaffe on kouluratsastusliike, joka on alun perin kehitetty sodankäyntiä varten. Nykyisin piaffea esitetään Intermediaire ja Gran Prix-luokan kouluratsastuskilpailuissa. Piaffen tarkoituksena on esittää korkeinta mahdollista kokoamisastetta antaen samalla vaikutelman paikallaan pysymisestä.
Piaffessa hevonen liikkuu tahdikkaasti säännöllisin raviaskelin paikallaan siten että etenkin etujalkojen liike on korkea. Ravin liitovaiheen tulisi säilyä ja kuolaintuntuman pysyä kevyenä.
Hevosen liikkuminen hiukankin taaksepäin, ristiin astuvat etujalat tai hevosen huojunta katsotaan arvostelussa vakavaksi virheeksi. Askelten kiireisyys, epätasainen korkeus tai epätahtisuus tai piaffelle luonteenomaisen lepovaiheen puuttuminen ovat hylkääviä virheitä.
Kouluratsastusohjelmissa piaffeen siirrytään passagen kautta. Hevosen tulisi säilyttää liikeen tempo sekä kuolaintuntuma muuttumattomana siirtymisen aikana.
Six World Trade Center
Six World Trade Center (6 World Trade Center, lyhenne 6 WTC, tunnettiin myös nimellä U.S. Customs House) oli New Yorkin Lower Manhattanilla sijainnut toimistorakennus, joka oli osa New Yorkin World Trade Centeria. Rakennuksessa oli seitsemän maanpäällistä kerrosta ja sen suunnittelijana toimi arkkitehtitoimisto Emery Roth & Sons. Vuonna 1975 valmistunut Six World Trade Center sijaitsi World Trade Centerin luoteiskulmassa. Rakennus vauriouti pahoin syyskuun 11. päivän iskuissa vuonna 2001 ja purettiin lokakuussa samana vuonna. Toisin kuin muut World Trade Centerin osat, uutta Six World Trade Centeria ei ole suunnitteilla World Trade Centerin uudelleenrakennusprojektissa.
New Yorkin alkuperäinen World Trade Center koostui seitsemästä eri rakennuksesta. Niistä korkeimmat olivat arkkitehti Minoru Yamasakin suunnittelemat kaksoistornit One- ja Two World Trade Center, jotka valmistuivat 1970 ja 1971. Kaksoistornien lisäksi World Trade Center koostui viidestä matalammasta rakennuksesta. Niistä yksi oli 7-kerroksinen Six World Trade Center, joka valmistui vuonna 1975. Rakennuksessa ovat toimineet Yhdysvaltain kauppaministeriö, Bureau of Alcohol, Tobacco, Firearms and Explosives, Yhdysvaltain maatalousministeriö, Yhdysvaltain työministeriö, Export-Import Bank of the U.S. ja Eastco Building Services.
11. syyskuuta 2001 19 kaappaajaa ottivat haltuunsa neljä matkustajalentokonetta Yhdysvalloissa. Yksi kaapatuista koneista oli American Airlinesin lento 11, joka törmäsi One World Trade Centeriin kello 8.46 paikallista aikaa. Kello 9.03 iskeytyi United Airlinesin lento 175 Two World Trade Centeriin. Kello 9.59 sortui Two World Trade Center ensimmäisenä rakennuksena. One World Trade Center sortui puoli tuntia myöhemmin kello 10.28. Tornien sortumisen syynä on pidetty viranomaisten selvityksen mukaan lentokoneiden törmäyksessä aiheutuneiden valtavien tulipalojen aiheuttamaa vaikutusta rakennusten teräspilareihin ja -rakenteisiin. Rakenteiden paloeriste tuhoutui kuumuudessa ja niiden lujuus sekä kantavuus heikkenivät, mikä aiheutti pilarien vääntymisen ja rakennusten sortumisen. One World Trade Centerin sortuminen vaurioitti pahoin Six World Trade Centeria. Maahan syöksynyt romu aiheutti rakennukseen pohjakerrokseen asti ulottuvan kuopan ja tulipalon. Six World Trade Center purettiin lokakuussa 2001.